
ԵԱՀԿ Մինսկի խմբի համանախագահներ Իգոր Պոպովը (Ռուսաստան), Ռիչարդ Հոգլանդը (ԱՄՆ) և Ստեֆան Վիսկոնտին (Ֆրանսիա) տասն օրից կայցելեն Հայաստան, լրագրողներին ասել է ՀՀ արտաքին գործերի նախարար Էդվարդ Նալբանդյանը:


«Եռանախագահները տասն օրից կլինեն Հայաստանում` Երևանում: Նրանք ցանկություն ունեն գնալ նաև Ստեփանակերտ: Չեմ կարող ասել, թե արդյոք Ադրբեջանում պատրաստ կլինեն ընդունել եռանախագահներին, բայց նրանք տասը օրից լինելու են տարածաշրջանում՝ Երևանում և Ստեփանակերտում»,­ - հայտնել է Նալբանդյանը:


ԵԱՀԿ գլխավոր քարտուղար Լամբերտո Զանիերի հետ համատեղ ասուլիսի ժամանակ, պատասխանելով Հայաստանի եւ Ադրբեջանի ԱԳ նախարարների եւ նախագահների մակարդակով հանդիպման հնարավորության մասին հարցին, Նալբանդյանը նշել է նաեւ, որ եռանախագահների այցի ընթացքում, հնարավոր է՝ քննարկվի նաեւ ԱԳ նախարարների հանդիպման հարցը՝ երկրների ղեկավարների հանդիպում կազմակերպելու համար:
